ધ્રુવભાઇ છોકરાંવને કહે કે: 'તમે પાઠ તૈયાર કરો ને અમને ભણાવો’, 'થાળીમાં ચમચો મારો. અવાજ આવ્યો? શોધો જોઇએ કે આ અવાજ ક્યાંથી આવ્યો: થાળીમાંથી કે ચમચામાંથી?...’ વાત કરતાં ડરે એવા આદિવાસી વિસ્તારનાં બાળકો. પણ જરાક ભાવ દેખે ત્યાં તો ધ્રુવભાઇના ખભે ચડી જાય. બીજા શિક્ષકો કહે: 'આવું ચાલે? આ કાંઇ સારું કહેવાય?’ ધ્રુવભાઇ જવાબ આપે: 'હું તો રાહ જોઉં છું કે તમારા ખભે ક્યારે ચડે?...’ સહજ નિજાનંદી ધ્રુવ ભટ્ટ બે વર્ષ પિંડવળ રહ્યા.